CELEX: C2005/019/50
Language: da
Date: 2005-01-22 00:00:00
Title: Dom afsagt af Retten i Første Instans den 10. november 2004 i sag T-165/03, Eduard Vonier mod Kommissionen for De Europæiske Fællesskaber (Tjenestemænd — udvælgelsesprøve — ikke-optagelse på reservelisten — nationalt seminar — udvælgelseskomitéens sammensætning — mundtlig prøve — privatliv — sprogkundskaber)

22.1.2005   
            
            
               DA
            
            
               Den Europæiske Unions Tidende
            
            
               C 19/23
            
         
      DOM AFSAGT AF RETTEN I FØRSTE INSTANS
   
   den 10. november 2004
   i sag T-165/03, Eduard Vonier mod Kommissionen for De Europæiske Fællesskaber (1)
   
   (Tjenestemænd - udvælgelsesprøve - ikke-optagelse på reservelisten - nationalt seminar - udvælgelseskomitéens sammensætning - mundtlig prøve - privatliv - sprogkundskaber)
   (2005/C 19/50)
   Processprog: tysk
   I sag T-165/03, Eduard Vonier, Amsterdam (Nederlandene), ved Rechtsanwalt W. Schmolke, mod Kommissionen for De Europæiske Fællesskaber (befuldmægtiget: J. Currall, bistået af B. Wägenbauer, og med valgt adresse i Luxembourg), angående dels en påstand om annullation af afgørelsen af 30. juli 2002, hvorved udvælgelseskomitéen for udvælgelsesprøve KOM/A/6/01 besluttede ikke at opføre sagsøgeren på reservelisten over fuldmægtige inden for området eksterne forbindelser, dels en påstand om tilkendelse af erstatning for det tab, sagsøgeren angiveligt har lidt, har Retten (Tredje Afdeling), sammensat af afdelingsformanden, J. Azizi, og dommerne F. Dehousse og O. Czúcz; justitssekretær: H. Jung, den 10. november 2004 afsagt dom, hvis konklusion lyder således:
   
               1)
            
            
               Kommissionen for De Europæiske Fællesskaber frifindes.
            
         
               2)
            
            
               Hver part bærer sine omkostninger.
            
         
      (1)  EUT C 213 af 6.9.2003.